ব্যর্থতা: প্রতিবেদনে বলা হয়, বিডিআর সদস্যরা তাঁদের দাবি নিয়ে রাজনৈতিক নেতাদের সঙ্গে সাক্ষাৎ করলেও গোয়েন্দারা তা জানতে পারেনি। আবার বিডিআর সপ্তাহ উপলক্ষে প্রধানমন্ত্রীর আগমনের আগে গোয়েন্দা সংস্থা প্রতিবেদন দিলেও তাতে এ বিষয়ে কোনো কিছু উল্লেখ করা হয়নি। অথচ এক দিন আগেই বিদ্রোহের পরিকল্পনা চূড়ান্ত করা হয়েছিল। এটি গোয়েন্দাদের ব্যর্থতা বলে প্রতিবেদনে উল্লেখ করা হয়। প্রতিবেদনে স্বরাষ্ট্রমন্ত্রী সাহারা খাতুন, প্রতিমন্ত্রী জাহাঙ্গীর কবিরসহ অন্যদের ব্যাপারে বলা হয়েছে, সামরিক বিষয় সম্পর্কে ধারণা না থাকায় তাঁরা বিদ্রোহ দমনে সময়োপযোগী ও কার্যকর ব্যবস্থা নিতে পারেননি।